શીર્ષક: કોરોના સંકટ : શું હવે દેશમાં કોરોનાનું સંક્રમણ રોકવું વધુ મુશ્કેલ બની જશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેમજ અત્યાર સુધી આ જીવલેણ બીમારી ત્રણ હજાર લોકોનાં મૃત્યનું કારણ બની ચૂકી છે.

હાલ દેશમાં ચોથા તબક્કાનું લૉકડાઉન ચાલી રહ્યું છે, જેમાં કેન્દ્ર સરકાર તરફથી ઘણી રાહતો આપવામાં આવી છે અને આ વખતે મોટા ભાગની જવાબદારીઓ રાજ્યોને શિરે નાખવામાં આવી છે.

આ પરિસ્થિતિ વચ્ચે પણ પ્રવાસી મજૂરો પોતપોતાના વતન પરત ફરી રહ્યા છે.

ત્રણ મે બાદથી રાજ્યોમાં સંક્રમણના જે આંકડા સામે આવી રહ્યા છે તેમાં ઘણા મામલા પ્રવાસીઓના પણ છે.

સંક્રમણના મામલામાં વધારો

હવે તો એ રાજ્યોમાં પણ સંક્રમણ વધુ વ્યાપક બની ગયું છે જ્યાં અમુક સમય પહેલાં સંક્રમણ નિયંત્રણમાં હતું.

પગપાળા ચાલીને, જે વાહન મળે એમાં લદાઈને અત્યાર સુધી કેટલા મજૂરો પોતાનાં ઘરો સુધી પહોંચ્યા છે તેનો કોઈ ચોક્કસ આંકડો તો આપણી પાસે નથી, પરંતુ પીઆઈબીના એક રિપોર્ટ અનુસાર, પાછલા 19 દિવસોમાં ભારતીય રેલવેએ શ્રમિક સ્પેશિયલ ટ્રેન મારફતે લગભગ 21.5 લાખ કરતાં વધુ પ્રવાસી મજૂરોને તેમના વતન પહોંચાડ્યા છે.

આ સિવાય કેટલાંક રાજ્યોએ પ્રવાસી મજૂરોને પરત મોકલવા માટે બસની પણ વ્યવસ્થા કરી છે.

એક તરફ પ્રવાસી મજૂરોને વતન પરત મોકલવાનો કેન્દ્ર અને રાજ્ય સરકારોનો નિર્ણય સેંકડો કિલોમિટરનું અંતર પગપાળા કાપવા માટે માટે વિવશ મજૂરો માટે મોટી રાહતના સમાચાર હતા ત્યાં જ બીજી તરફ પ્રવાસી મજૂરોના આગમનને કારણે તેમનાં ગૃહરાજ્યોમાં સંક્રમણના ખતરો વધવાનો ભય ઊભો થયો છે.

બિહારના ટોચના સ્વાસ્થ્યઅધિકારી સંજય કુમારે જણાવ્યું, "મે મહિનાની શરૂઆતમાં બિહારમાં કોરોના વાઇરસના સંક્રમણના જેટલા મામલા સામે આવ્યા છે તે પૈકી 70 ટકા પ્રવાસી મજૂરો સાથે સંબંધિત હતા."

20 મેના રોજ બિહારના સ્વાસ્થ્યવિભાગ દ્વારા જારી કરાયેલી પ્રેસ-રિલીઝ પ્રમાણે, ત્રણ મે બાદ બિહાર પાછા ફરેલા કુલ પ્રવાસી મજૂરો પૈકી 788 પ્રવાસી કોરોના પૉઝિટિવ આવ્યા હતા.

ઓડિશામાં ત્રણ મેથી 19 મે સુધી લગભગ 1,91,925 પ્રવાસી પાછા ફર્યા હતા.

20 મેના રોજ રાજ્ય સરકારના સ્વાસ્થ્યવિભાગ દ્વારા જારી કરાયેલા 24 કલાકના આંકડા પ્રમાણે, 74 લોકોના ટેસ્ટ પૉઝિટિવ આવ્યા છે, જે પૈકી 72 મામલા પ્રવાસી મજૂરોના હતા.

રાજસ્થાનના પણ આંકડા કંઈક આવા જ છે. રાજ્યમાં અત્યાર સુધી લગભગ સાડા છ લાખ પ્રવાસી પાછા ફરી ચૂક્યા છે અને તે પૈકી 20 મે સુધી 946 પ્રવાસી કોરોના પૉઝિટિવ મળી આવ્યા છે.

કંઈક આવા જ હાલ પશ્ચિમ બંગાળના પણ છે.

પશ્ચિમ બંગાળમાં પણ જે પ્રવાસી મજૂરો પાછા ફર્યા છે તે પૈકી કેટલાક સંક્રમિત હોવાનું સામે...